Document ID: 32009D0780

DEĊIŻJONI TAL-KUMMISSJONI
tat-22 ta’ Ottubru 2009
li tiffissa l-ammonti netti li jirriżultaw mill-applikazzjoni tal-modulazzjoni volontarja fil-Portugall għas-snin kalendarji 2010, 2011 u 2012
(notifikata bid-dokument numru C(2009) 8031)
(it-test Portugiż biss huwa awtentiku)
(2009/780/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 378/2007 tas-27 ta’ Marzu 2007 li jistabbilixxi regoli għal modulazzjoni volontarja ta’ pagamenti diretti previsti fir-Regolament (KE) Nru 1782/2003 li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa, u li jemenda r-Regolament (KE) Nru 1290/2005 (1), u b’mod partikulari l-Artikolu 4(1) tiegħu,
Billi:
(1)
Id-Deċiżjoni tal-Kummissjoni 2008/788/KE (2) iffissat l-ammonti netti li jirriżultaw mill-applikazzjoni tal-modulazzjoni volontarja fil-Portugall għas-snin kalendarji mill-2009 sal-2012.
(2)
Il-Portugall ikkomunika lill-Kummissjoni li, bħala riżultat tad-diffikultajiet mhux previsti pprovokati lis-settur agrikolu tagħha mil-kriżi ekonomika ta’ bħalissa u l-impatt negattiv fuq is-sitwazzjoni ekonomika tal-bdiewa, iddeċieda li ma japplikax il-modulazzjoni volontarja għas-sena kalendarja 2009. Il-Portugall iddeċieda li jżomm ir-rata nazzjonali unika ta’ 10 % għas-snin kalendarji 2010, 2011 u 2012.
(3)
Għal raġunijiet ta’ ċarezza, huwa għalhekk xieraq li d-Deċiżjoni 2008/788/KE tiġi revokata u mibdula,
ADOTTAT DIN ID-DEĊIŻJONI:
Artikolu 1
L-ammonti netti li jirriżultaw mill-applikazzjoni tal-modulazzjoni volontarja fil-Portugall għas-snin kalendarji 2010, 2011 u 2012 għandhom ikunu kif ġej:
(EUR miljuni)
2010
2011
2012
29,0
25,0
21,0
Artikolu 2
Id-Deċiżjoni 2008/788/KE qed tiġi revokata.
Artikolu 3
Din id-Deċiżjoni għandha tapplika mis-sena tal-baġit 2011.
Artikolu 4
Din id-Deċiżjoni hija indirizzata lir-Repubblika Portugiża.
Magħmul fi Brussell, it-22 ta’ Ottubru 2009.

Labels: 18
19
5
6